# О б р а з л о ж е њ е

# Одлуке o изменама и допунама одлуке о буџету

**општине Ћуприја за 2022. годину**

Законски основ за доношење Одлуке о изменама и допунама одлуке о буџету општине Ћуприја за 2022. годину садржан је у члану 63. Закона о буџетском систему – Ребалансом буџета врши се усклађивање прихода и примања и расхода и издатака буџета на нижем, вишем или истом нивоу.

Овом изменом обим буџета је повећан, јер је дошло до мањих корекција расхода код директних и индиректних корисника буџета због увећања трошкова за електичну енергију.

Такође, активности на неколико капиталних пројеката нису завршене у потпуности у 2021. години иако је динамиком извођења радова био планиран завршетак радова (пројекти су од националног значаја), јер је крајем 2021. године због временских услова било отежано привођење крају тих пројеката, и овом изменом су враћене, јер су се стекли услови за њихово измирење.

Како би корисници буџета били у могућности да што пре отпочну са процесима јавних набавки, и због потребе да се обавезе по окончаним ситуацијама везаним за капиталне пројекте измире у законском року, неопходно је да ова Одлука ступи на снагу наредног дана од дана објављивања у „Службеном гласнику општине Ћуприја“.